Mons. Isqof Emanuel Galea - Ħamsin Sena Wara Ħamsin sena ilu, eżattament fl-20 ta' April, 1942, il-Papa Piju XII għażel lil Mons. Emanuel Galea biex inkun Isqof Awżiljarju ta' l-Arċisqof Caruana, li kien marid. Huwa għalhekk xieraq li f'dan l- anniversarju infakkru lil dan is-saċerdot ħabrieki. Dun Manuel Galea twieled l-Isla minn Ġużeppi Galea u Karmela (Camilleri), fl- 10 ta' Marzu 1891. L-istudji tiegħu għamilhom fil-Liceo (1903-1909) u fl- Università ta' Malta (1909-1916). Meta qaddes, flimkien ma' ħuħ Dun Franġisk, fit-18 ta' Diċembru, 1915 fid-dar kienu jinsabu 4 saċerdoti, zijuhom Dun Stiefnu u ħuhom il-kbir Dun Salv, it-tnejn Kanonċi ta' l-Isla. Wara li qaddes, Dun Manuel sar kanonku tal-Kolleġġjata tagħna intefa' għax-xogħol pastorali kif ukoll għall-istudji. Kien jgħallem id-duttrina fil-knisja ta' San Ġiljan u kien Direttur ta' l-istess knisja. Hu kienukoll direttur tat-Terz Ordni Franġiskan u ħa ħsieb is-Santa Infanzja wkoll. Bħala prokuratur ta' l-artal tal-Madonna tar- Rużarju, huwa xerred ħafna id-devozzjoni lejn ir-Rużarju. Hu kien konfessur li kien Pittura ta' l-Isqof Galea li tinstab fl-Awla Kapitulari iqarar kbar u żgħar għal sigħat sħaħ. Hu kien jagħmel ħiltu biex jaqdi bl-akbar eżattezza kull ħidma li kienet tiġi fdata f'idejh. Meta. fl-1930, l- Arċisqof Dom Maura Caruana ħatru bħala Segretarju Ġenerali tad-Djoċesi, hu xorta waħda kien jagħti kontribut fil-Parroċċa tagħna. Fost l-oħrajn kien jagħti konferenzi u jipresiedi laqgħat fis-Sede ta' l- Azzjoni Kattolika u fid-Domus Piju X. Fl-1940, Mons. Galea ġie magħżul bħala Vigarju Ġenerali ta' l- Arċisqof Caruana. Fis-snin tal-gwerra, hu flimkien mall-familja marru joqogħdu Żejtun fejn Mons. Galea ġie mitlub biex ikun Direttur ta' l-Istitut Ġesti Nazzarenu. Miż-Żejtun, hu baqa' jinteressa ruħu mill-ġrajjiet ta' niket kbir likienet għaddejja minnhom l-Isla f'dak iż-żmien. Fl-1942, in-nomina tiegħu bħala Isqof titulari ta' Tralles (fit-Turkija ta' llum) ġiebet ferħ kbir fost is-Sengleani imma ħafna iddispjaċihom li, minħabba ċ- ċirkostanzi li kienu fihom, ma setgħux jilqgħuh fl-Isla biex issirlu festa. Wara l-gwerra, sakemm dam ħaj, l-Isqof Galea qatt manaqasli jattendi għall-festa tal-Vitorja u f'ċirkostanzi oħra, fosthom biex jamministra is-Sagrament tal-Griżma ta' l-Isqof. Mons. Galea bħala saċerdot kien dejjem lest jagħder u jaħfer u s-saċerdoti kienu jserħu rashom mill- pariri li kien jagħtihom. Bħala Isqof qatt ma ntefaħ bih innifsu, u kien ta' servizz għal kulħadd. Fil-ħin liberu li kellu kien iħobb jikteb xi artikli qsar u semplici, imma mimlija b'ċsperjenza u tagħlim. L-Isqof Galea miet ta' 83 sena, fil-21 ta' Awissu 1974. Fil-parroċċa tagħna hu ħallielna ħafna tifkiriet. Fost dawn insibu l-kwadru ta' l-altar tar-Rużarju li kien ħallas għalih hu u kalċi sabieħ. Imma l-akbar tifkirali għandna tiegħu huwa l-innu 'O Marija O Ħelwa Bambina' li hu stesskien kiteb fl-1934. Bħala tifkira ċkejkna tiegħu, l-istemma familjari ta' l-Isqof Galea fl-1981 ġiet minquxa fuq il-bieb li jagħti għas-sagristija tal-Bażilka ta' l-Isla. L-ISLA — Ħarġa Speċjali 39